
Acasă > Analize > Nicușor Dan, răspuns halucinant la problema traficului. "E bine că nu suntem... 


În 2020, Nicușor Dan promitea rezolvarea rapidă a situaţiei traficului infernal din 
Capitală prin aducerea unui specialist de la New York și matematică. Specialistul 
american amintit de actualul edil al Capitalei era Michael Horodniceanu, născut și 
crescut în București, și care, în anii '90, a fost desemnat să gestioneze și să 
rezolve problemele traficului de suprafaţă al New York-ului. Din 2007 și până în 
2016 acesta s-a ocupat de modernizarea întregii reţele de metrou din metropolă. 


În 2020, acesta și-a oferit serviciile, pro bono, pentru a-l consilia pe Nicușor Dan în 
managementul traficului. "Mă simt legat de acest oraș și vreau să ofer și eu ceva în schimb 
locului în care mi-am petrecut copilăria. Nu voi primi niciun ban, nu voi primi nimic pentru 
munca mea. Înțelegerea e doar să mi se deconteze transportul, avionul, atunci când voi 
veni în București”, spunea Horodniceanu. 


Au fost mai multe idei pe care Horodniceanu le-a împărtășit cu primarul Capitalei, care 
declara: “Bucureștiul are nevoie de o soluție inteligentă pe care, este o promisiune, o vom 
realiza în doi ani, adică un sistem complet de management al traficului, corelat cu 
transportul public”. Însă, atunci când profesorul de origine română a încercat să reia 


legătura, nu a mai primit niciun răspuns. 


„Nu am avut succes. De obicei, dragostea cu sila nu se face”, declara acesta, jumătate de an 
mai târziu. 


După încetarea din viață a lui Horodniceanu în iunie 2023, Nicușor Dan, își caută scuze 
pentru lipsa de acţiune de care a dat dovadă și de acceptare a ajutorului pro bono: ”Mai 
întâi, în primul an, pe de o parte am avut Covid, și era un om cu o anumită vârstă, care nu 

Capitala se sufocă, dar Nicușor Dan ne spune că putea să fie și mai rău și cere 
răbdare 


Lipsa de acțiune de care Nicușor Dan a dat dovadă în cazul colaborării cu profesorul 
Horodniceanu nu este un caz singular. În patru ani, nici măcar unul dintre punctele care au 


figurat în programul său electoral nu a fost materializat. 


„Semafoarele se pot rezolva cu matematică. Trebuie să fie un semafor cu cameră care să le 
permită șoferilor să facă stânga. Traficul va fi redus 40%. Vom scoate mașinile de pe prima 
bandă, dar mai întâi dăm o lună de acomodare șoferilor”, descria edilul, în campania 

electorală, sistemul inteligent de management al traficului. Acesta n-a devenit o realitate și 
în condiţiile în care numărul de autoturisme a crescut, cel al numărul de intersecţii aflate în 


sistemul de temporizare al Capitalei a scăzut, și nu i se mai dă importanţă. 


Din această cauză, nu doar la orele de vârf, Bucureștiul este un oraș în care găsești o 
“parcare” la fiecare semafor. În ea stau, după ce au avut de depășit și obstacolul lipsei 
benzilor unice, și mijloacele de transport public de suprafață, care reprezintă alternativa pe 


care Nicușor Dan le-o propune acum bucureștenilor. 


Mai mult, este și o expresie a faptului că în patru ani edilul nu doar că nu a oferit soluții, ci 
nici măcar nu a înțeles enunţul problemei, astfel că nu le poate oferi nici pe viitor. O 
demonstrează faptul că justifică pe seama traficului blocarea planului urbanistic general, 
susținând că dezvoltarea urbană a dus la “sufocarea” orașului, și le spune bucureștenilor că 
altfel lucrurile puteau sta chiar mai rău. Şi că le propune 2035 drept termen pentru a scăpa 
de ambuteiaje și poluare. De ce 2035 și nu alt an, numai el știe. 


